Alexander Theodor von Middendorff

pisi|Middendorffi suguvõsa vapp

Alexander Theodor von Middendorff (vene keeles Александр Федорович Миддендорф; 18. august (vkj 6. august) 1815 Peterburi – 28. jaanuar (vkj 16. jaanuar) 1894 Hellenurme) oli baltisaksa ja eesti päritolu Venemaa biogeograaf, zooloog ja uurimisreisija, Keiserliku Peterburi Teaduste Akadeemia akadeemik.

Oma varajase hariduse sai ta Peterburist. Hiljem õppis Tartu ülikoolis meditsiini, kooli lõpetas aastal 1837. Pärast ülikooli lõpetamist tudeeris ka Berliinis, Erlangenis, Viinis ja Breslaus.

Aastal 1839 sai temast Kiievi Ülikoolis zooloogiaprofessor. Middendorff osales 1840. aastal Karl Ernst von Baeri ekspeditsioonis Koola poolsaarel. Aastatel 1842–1845 juhtis suurt uurimisretke Põhja-Siberisse ja Kaug-Itta. 1868. aastal uuris põllumajandusteadlasena Baraba steppi ja 1878. aastal Fergana orgu. 1870. aastal juhtis ta hüdrometeoroloogilist ekspeditsiooni Barentsi merele ja Islandile. Tema nime kannavad laht Taimõril ja neem Novaja Zemljal, samuti kümned looma- ja taimeliigid.

Ta oli üks Vene Geograafiaseltsi rajajatest. Middendorff oli üks eesti punase veise ja tori hobuse tõuaretajaid.

Talle kuulusid Hellenurme ja Päidla mõis Tartumaal ning Pööravere mõis Pärnumaal.Leonhard von Stryk: Beiträge zur Geschichte der Rittergüter Livlands. Erster Teil, Der ehstnische District mit vier karten, Dorpat: Mattiesen  1877, lk.134-135 Ta on maetud Hellenurme mõisa kalmistule.
pisi|Alexander Theodor von Middendorffi hauasammas

Oma suurel Siberi retkel kogutud ainestiku põhjal ilmus Teaduste Akadeemia väljaandena neljaköiteline teos "Retk Siberi kaugeimatele põhja- ja idaaladele, aastail 1843 ja 1844 Kõigekõrgemal loal ja Peterburi Keiserliku Teaduste Akadeemia korraldusel toime pannud ja koostöös paljude teadlastega välja andnud dr. A. Th. v. Middendorff" (saksa k. "Reise in den äussersten Norden und Östen Sibiriens während der Jahre 1843 und 1844 mit Allerhöchster Genehmigung auf Veranstaltung der Kaiserlichen Akademie der Wissenschaften zu St. Petersburg ausgeführt und in Verbindung mit vielen Gelehrten herausgegeben von Dr A Th v Middendorff"). Teose ilmumine kestis 1847–1875 aastani, reisikirjelduse kolm esimeses köites on käsitletud Põhja- ja Ida-Siberi geograafiat, hüdrograafiat, orograafiat, geognoosiat, ilmastikku, taimestikku, loomastikku jne. Eriti ulatuslikult on vaadeldud floorat ja faunat. Reisikirjelduse neljanda köite lõpposas on ülevaade Siberi põliselanikest, Samojeede ja teisi Siberi rahvaid kirjeldus antropoloogiliselt ning etnograafiliseltPaul Ariste, Kaks Peterburi Teaduste Akadeemia uralisti. Keel ja Kirjandus, 1974, nr 5, lk 272-273. 

 Jakuutia kohta kogutud materjalid 
1845. aastal uurimisretkelt Põhja-Siberisse ja Kaug-Itta naasnud Middendorff andis jakuudi keele ja folkloori kohta ekspeditsioonil kogutud rikkaliku materjali edasiseks uurimiseks ja töötlemiseks üle Peterburi teaduste akadeemias keeleteadlasele Otto von Böhtlingkile.

 Tunnustus 
 1850 valiti Keiserliku Peterburi Teaduste Akadeemia erakorraliseks akadeemikuks
 1852 valiti Keiserliku Peterburi Teaduste Akadeemia korraliseks akadeemikuks
 1865 valiti Keiserliku Peterburi Teaduste Akadeemia auliikmeks
 1868 valiti Göttingeni Teadusseltsi korrespondentliikmeks
 1887 nimetati Tartu Ülikooli auliikmeks

 Perekond 
A.T. von Middendorffi ema Sophia Johanson oli eestlane.
1850 abiellus ta Hedwig Elisabeth Hippiusega (1825–1868), kes oli Tartu ülikooli lõpetanud riiginõunik Carl Friedrich Hippiuse (1792–1875)Arnold Hasselblatt: "Album Academicum der Kaiserlichen Universität Dorpat", Dorpat: C. Mattiesen, 1889, lk.44 Nr.637 ja Hedwig Elisabeth Boustedti (1797–1871) tütar. Abielust sündisid:
 Ernst (1851–1916), ornitoloog, Hellenurme, Päidla ja Pööravere majoraatmõisa pärija.
 Hedwig (1854–1929), abiellus 1893 meditsiinidoktor Paul Lackschewitziga.
 Christine (1858–1928), abiellus 1879 Vana-Laitsna mõisniku ja meditsiinidoktori Friedrich Walteriga (1850–1905).Arnold Hasselblatt: "Album Academicum der Kaiserlichen Universität Dorpat", Dorpat: C. Mattiesen, 1889, lk.626 Nr.8523
 Max (1861–1926), meditsiinidoktor, abiellus Elise Guillemot de Villebois'ga (1868–1922), kes oli Kurista ja Arula mõisniku, skulptor Franz Karl Theodor Guillemot de Villebois' (1836–1890) tütar.

 Sugupuu 

 Mitmesugust 
Middendorffi järgi on teaduslikult nimetatud rabahane alamliik Anser fabalis middendorffi (Severtsov 1873) ning ainult Venemaal elunev pisinäriline Microtus middendorffi. Tema auks on nimetatud Middendorffi laht Taimõri poolsaare looderannikul ja Middendorffi neem Novaja Zemlja kirderannikul.Bo Beolens ja Michael Watkins (2003). Whose Bird ? Common Bird Names and the People They Commemorate, lk. 234. Yale University Press (New Haven and London). (ISBN 0-300-10359-X)

 Viited 

 Välislingid 
 "Akadeemik Middendorff ja eestlased" Tammiksaarõ Erki artikkel
 E. Tammiksaar, I. Stone, "Alexander von Middendorff and his expedition to Siberia (1842-1845)", Polar Record 43 (226): 193-216 (2007)

Kategooria:Venemaa zooloogid
Kategooria:Biogeograafid
Kategooria:Liivimaa Üldkasuliku ja Ökonoomilise Sotsieteedi presidendid
Kategooria:Liivimaa aadlikud
Kategooria:Hellenurme mõisnikud
Kategooria:Baltisaksa teadlased
Kategooria:Venemaa maadeavastajad
Kategooria:Baltisaksa maadeavastajad
Kategooria:Venemaa polaaruurijad
Kategooria:Eesti polaaruurijad
Kategooria:Sahhat uurinud välismaa ja Venemaa teadlased
Kategooria:Tartu ülikooli auliikmed
Kategooria:Püha Vladimiri II klassi ordeni kavalerid
Kategooria:Püha Vladimiri III klassi ordeni kavalerid
Kategooria:Püha Vladimiri IV klassi ordeni kavalerid
Kategooria:Püha Anna I klassi ordeni kavalerid
Kategooria:Püha Anna II klassi ordeni kavalerid
Kategooria:Sündinud 1815
Kategooria:Surnud 1894